105 Dies

Sunt dies preteriti, presentis, et futuri. Preteriti dies sunt memorandi, sicut dispensator reuolvit quid accepit, quid expendit, Psal. [76:6]: *[Cogitavi] dies antiquos*.

In istis cogitare debemus tria. Primo, bona exemplaria precedencium, ut ad simila prouocemur. Ideo memorantur gesta sanctorum et probitates principum, Heb. 10[:32]: *Rememoramini pristinos,* scilicet, *dies, [in] quibus illuminati, magnum certamen sustinuistis [passionum]*.

Secundo, mala commissa, ut peniteamus et caueamus. Sicut mercator deceptus dolet de empcione, periclitatus abhorret aquas, Job 21[:13]: *Ducunt in bonis dies suos, et in puncto ad inferna descendunt*.

Tercio, beneficia [accepta], ut gracias agamus. Et primo, pro beneficio creacionis, Deut. 32[:6-7]: *Numquid non ipse est pater tuus, qui possedit te, et fecit, et creavit [te]? Memento dierum antiquorum*. Secundo, pro beneficio redempcionis, Eccle. [7:2]: *Melius est dies mortis die nativitatis*. Psal. [117:24]: *Hec [est] dies quam fecit Dominus*. Tercio pro beneficio iustificacionis, Psal. [41:9]: *In die mandavit Dominus misericordiam suam*.

Hanc, quidem, non mandauit Dominus, angelorum lapsis. Secundo, dies presentes sunt ordinandi ut, scilicet, nullus transeat infructuosus sine cibo[[1]](#endnote-1) spirituali. Sicut nec sine cibo[[2]](#endnote-2) corporali, Eccli. 14[:14]: *Non defrauderis a die bono, et particula* *boni doni non te pretereat*.

¶ Circa hos dies consideranda est oportunitas, Rom. 13[:12]: *Nox precessit, dies appropinquavit*. Breuitas, quia breues dies hominis sunt, Job 10[:20]: *Numquid paucitas dierum meorum finietur [brevi]*? Immo, quasi nichil erunt, Job 7[:16]: *Parce mihi*, Domine, *nihil enim sunt dies mei*. Tercio irreuocabilitas, Job 7[:6]: *Dies mei velocius transierunt quam a texente tela succiditur*. Oportunitas mouet ad operandum bene, Joan. 9[:4]: *Me oportet operari donec dies est*. Breuitas mouet ad operandum instanter. Sicut viator multum festinat, cum multum habet de via, et parum de die. Et[[3]](#endnote-3) motus naturalis intensior est in fine quam in principio, Job 10[:20]: *Numquid non paucitas dierum meorum finietur brevi*? Irrevocabilitas mouet ad operandum continue, sicut ante iudicium, laborat homo ut sentencia pro se detur,[[4]](#endnote-4) Luc. 1[:74-75]: *Seruiamus illi in sanctitate et justitia coram ipso, omnibus diebus nostris*.

Dies futuri sunt preuidendi. Sicut formica preuidet sibi ante dies [hyemales,[[5]](#endnote-5) Psalm 36:18: *Novit Dominus dies*] *immaculatorum*. Et [Psal. 40:2]: *Beatus qui intelligit super egenum et pauperem in die mala*.

¶ Isti dies sunt triplices et omnis ca- /f.31ra/ uendi. Nam quidam dies est mortis, sicut clericus prouidet sibi quando debet examinari, subditus quando debet visitari, Ysai. 10[:3]: *Quid facietis in die visitationis*. Prou. 6[:34]: *Zelus et furor viri non parcet in die vindicte*. Secundo, iudicii generalis, Iudith vltimo [16:20]: *In die iudicii visitabit illos*. Joel 2[:11]: *Magnus dies Domini*. Soph. 1[:15]: *Dies illa, dies ire*. Marc. 13[:19]: *Dies illi* dies tribulationes *quales non fuerunt ab [initio creature]*. Tercio, pene Iehennalis, sic agnus cauet lupum, Jer. 17[:18]: *Induc super eos diem afflictionis*. Job 21[:30]: *In diem perditionis servatur malus*.

Quartus, dies glorie qui desiderandus est, sicut dies creticus infirmo, dies conuiuii famelico, Psal. [83:11]: *Melior est dies una in atriis [tuis super millia]*. At quamuis Dominus promittat dies longos ambulantebus in viis suis, sicut patet 3 Reg. 3[:11], illud tamen non impleri in presenti uita. Sicut tractat Augustinus *Homilia* 40, Joannis diuinus, uita hominis, quamuis longa videatur, tanta cum breuitate constringitur ad vniuersi seculi latitudinem, quasi vna gutta ad vniuersum[[6]](#endnote-6) mare. Nam dies crastinus hodiernum expellit, et semper apropinquat quo tu non vis venire, scilicet, ad finem et conclusit cum Psal. [33:13-14]: *Qui vult vitam*; et *diligit dies videre bonos? Prohibe linguam tuam a malo*, etc.

¶ Item, Augustinus, *Sermo* 17, super Matthaeum, vita, prope loquendo, non est nisi[[7]](#endnote-7) beata, et beata non esse potest,[[8]](#endnote-8) nisi eterna, vbi sunt dies boni. Nec multi dies, sed vnus.[[9]](#endnote-9) Set dies ille nescit ortum neque occasum. Quia illi diei non succedet crastinus, nec precessit hesternus. Psal. [83:11]: *Melior est dies una [in atriis tuis]*. Vnde Augustinus, *De verbis Domini* sermo 17, nonne sunt ille dies mali quos agimus sub tanta sarcina corporalis corrupcionis, inter tantas temptaciones, inter tot difficultates et, tamen, nemo uult finire ipsos dies malos.

¶ Multum hic regnant homines diu viuere, aliud quam diu torqueri, quam malos dies malis adherere diebus crescentibus, quasi pueris attendunt illi dies, et nesciunt quod minuuntur, et ipsa est falsa computacio nam crescentibus decidunt.

¶ O mirum, si viuum perdis tristaris, si dies gaudes. Item, Augustinus, *De verbis Apostoli,* sermo 99, exponens illud dictum Apostoli, Eph. 5[:16]: *Redimentes tempus, quoniam dies mali sunt*. Redimere tempus, hoc est quando aliquis infert tibi litem, perde aliquid, ut Deo vaces, non litibus. Quod sic perdis precium temporis quando perdis nummos, et emas tibi aliquid, sic perde nummos ut emas tibi quietem.

¶ Quidam hominibus dies presentes sunt vtiles si longi sunt, scilicet, Israelites qui merent continuere, sicut patet de mercenariis qui plus recipiunt in estate quando dies longi sunt quam in hieme, Eccli. 41[:16]: *Bone vite numerus dierum*. Quando boni moriuntur, tunc dicuntur implesse dies suos, sicut de Abraham dicitur, Gen. 25[:8]. Set peccatores *in dimidio dierum meorum* dicuntur, sicut de Ysai. [38:10]. Contigisset nisi per penitenciam augmentum dierum meruisset, 4 Reg. 20[:19]. Vnde dicit Gregorius, 12, *Moralium*, prefixi dies singulis ab interna Dei presciencia, nec augeri possunt, nec minui, nisi contingat quod ita presciantur. Set si homo continuere perdat optare, debet diem breuem. Vnde videtur de impio, Eccle. 8[:13]: *Nec prolongentur dies ejus*.

¶ Figura ad hoc Josh. 10[:13] quando sol stetit contra Gabaonitas et facta est vna dies ita longa ac si essent due dies set talis longitudo fuit Israelitis qui triumphanerunt, set mala Gabaonitis qui succubuerunt. Sic spiritualiter in proposito, Jacob dixit Pharoni, Gen. 47[:9]: *Dies peregrinationis mee centum triginta annorum sunt, parvi et mali*. Vnde, Gregorius, si sciret homo quo tempore esset de seculo ingraturus posset aliud tempus penitencie voluptati indulgere, set qui veniam spopondit penitentibus, diem crastinum non promisit peccantibus. Ideo, Hieronymus dicit, *Epistola,* 49, nichil ita decipit genus humanum, sicut cum ignorant spacium uite sue. Longiorem uite spacium repromittunt. Vnde extat illud egregie dictum: Nullum tam senem esse, ut non se adhuc plus vno anno suscipere. Vnde et ab huius presumcione se excusat, Jer. 17[:16]: *Diem hominis non desiderant*. Dies huius vite dicuntur dies hominis, set dies future vite dicuntur dies Dei, Zach. 14[:7]: *Erit dies vna, que nota est Domino, [non] dies neque nox; et in* omni *tempore [vesperi] erit lux.*

¶ Cor, occupatum circa mundialia, dies mundi solum cogitat set, superueniente tribulacione, diem verum /f.31rb/ desiderat, Eccle. 5[:19]: *Non satis recordabitur dierum vite sue, eo quod Deus occupet deliciis cor eius.* Beatus Job quando fuit in angustia recoluit dies suos, Job 9[:25]: *Dies mei velociores fuerunt cursore*, scilicet, quia cursor aliquando cessat a cursu et pertransierit quasi naues poma portantes. Nauis transiens et aquila volans, ad escam vterque festinat, set nauis ne poma putrescant in aqua, aquila ne pulli pereant. Et quamuis Deus dies fecerit primum et materialem de Gen. 1[:5], vocauit Deus *lucem diem,* ac secundum et spiritualem, de quibus Apostolus Rom. 13[:13]: *In die honeste ambulemus* quo fulget verbum Dei in corde et pellit tenebras morum. Primum diem fecit medietate luce creata set secundum medietate seipso, qui est lux increata, 2 Pet. 1[:19]: *Dies elucescat, et lucifer [oriatur] in cordibus vestris*. Vnde Chrisostomus, *Homilia,* 29, qui in tenebris ambulant, si semel viam perdiderunt, diu errant donec dies superueniat. Sic ambulantes in peccatis erant nec redeunt donec Christus verus dies illis illucescat.

1. cibo ] F.80 *corr.* bono F.128. [↑](#endnote-ref-1)
2. cibo ] *add*. spirituali F.128. [↑](#endnote-ref-2)
3. Et ] *add*. naturaliter F.128. [↑](#endnote-ref-3)
4. pro se detur ] F. 80 *corr*. procedetur F.128. [↑](#endnote-ref-4)
5. hyemales ... *Dominus dies* ] F.80 *om*. F.128. [↑](#endnote-ref-5)
6. vniuersum ] *add*. ~~seculi latitudinem quasi~~ F.128. [↑](#endnote-ref-6)
7. nisi ] Augustine *om*. F.128. [↑](#endnote-ref-7)
8. potest ] Augustine *om*. F.128. [↑](#endnote-ref-8)
9. sed vnus ] Augustine *om*. F.128. [↑](#endnote-ref-9)